**ΦΥΛΛΟ ΕΡΓΑΣΙΑΣ 2ης ΕΝΟΤΗΤΑΣ**

1. **Να συμπληρώσετε τα κενά της παραγράφου που ακολουθεί με τις συνδετικές κα μεταβατικές λέξεις και φράσεις που δίνονται στο τέλος:**

Στο χτεσινό δελτίο ειδήσεων παρακολούθησα ένα ρεπορτάζ για την πυρκαγιά που εδώ και δύο μέρες είχε ξεσπάσει στον Όλυμπο. \_\_\_\_\_\_\_\_\_\_\_\_\_\_\_\_\_\_\_ έγινα μάρτυρας των προσπαθειών που κατέβαλαν οι άντρες της Πυροσβεστικής για την κατάσβεσή της. \_\_\_\_\_\_\_\_\_\_\_\_\_ η φωτιά μαινόταν ανεξέλεγκτη σε πολλά μέτωπα \_\_\_\_\_\_\_\_\_\_\_\_\_\_\_\_\_ έκανε δύσκολο το έργο της Πυροσβεστικής Υπηρεσίας. \_\_\_\_\_\_\_\_\_\_\_\_\_\_\_\_ κανένας δεν έμεινε αδρανής: τόνοι νερού ρίχνονταν από τα πυροσβεστικά αεροπλάνα, τα πυροσβεστικά αυτοκίνητα ούρλιαζα τρέχοντας στα σημεία όπου υπήρχαν εστίες φωτιάς, άντρες με κλαδιά στα χέρια προσπαθούσαν να εμποδίσουν την εξάπλωσή της. \_\_\_\_\_\_\_\_\_\_\_\_ η φωτιά είχε ένα μεγάλο σύμμαχο, τον άνεμο, που την αναζωπύρωνε συνεχώς, \_\_\_\_\_\_\_\_\_\_\_\_\_\_\_ η περιοχή σε πολλά σημεία ήταν δύσβατη. \_\_\_\_\_\_\_\_\_\_\_\_\_\_\_\_ το έργο της κατάσβεσης γινόταν πιο δύσκολο \_\_\_\_\_\_\_\_\_\_\_\_\_\_ οι άντρες της Πυροσβεστικής έπρεπε να σκαρφαλώνουν σε επικίνδυνες πλαγιές ή να διασχίζουν δύσβατα μονοπάτια.

* **Οι συνδετικές και μεταβατικές λέξεις και φράσεις**: *εκτός από αυτό, για την ακρίβεια, ωστόσο, πράγμα που, όμως, επειδή, βέβαια, καθώς.*

1. **Να γράψετε τα δομικά στοιχεία (θεματική περίοδο – λεπτομέρειες – κατακλείδα) της παρακάτω παραγράφου και να δώσετε έναν πλαγιότιτλο σε ολόκληρη την παράγραφο**:

Μόλις μπείτε σ’ ένα εφηβικό δωμάτιο μπορείτε να πείτε με βεβαιότητα ότι ανήκει σε έφηβο, ακόμη και αν το αγνοείτε. Συνήθως δεν είναι πολύ μεγάλο, αλλά ιδιαίτερα βολικό. Είναι διακοσμημένο όχι με τους τύπους, αλλά με το προσωπικό «στυλ» του κάθε εφήβου. Στους τοίχους ή υπάρχουν ασπρόμαυρες αφίσες του ‘ 50 ή φωτογραφίες των «σταρ» της μουσικής και του κινηματογράφου. Άλλοτε πάλι αφίσες αθλητών, σημαίες και σηματάκια καλύπτουν το μεγαλύτερο μέρος των τοίχων. Σε κάποια γωνιά βρίσκονται στηριγμένοι μερικοί δίσκοι. Και βέβαια από ένα τέτοιο δωμάτιο δεν λείπουν τα κουκλάκια, τα φιλικά δώρα και ένας μεγάλος καθρέφτης. Τέλος, δεν πρέπει να ξεχνούμε ότι τα εφηβικά δωμάτια διακρίνει και μια ακαταστασία, άλλοτε μικρή και άλλοτε μεγάλη. Κάπως έτσι είναι και το δικό μου δωμάτιο.

1. **Να γράψετε τα δομικά στοιχεία (θεματική περίοδο – λεπτομέρειες – κατακλείδα) της παρακάτω παραγράφου και να βρείτε τις συνδετικές λέξεις που ενώνουν τις περιόδους**

Τεράστιες είναι οι καταστροφές που προξενούνται σε μια χώρα από τις πυρκαγιές των δασών. Πρώτα πρώτα πλήττεται η οικονομία, γιατί λιγοστεύει η ξυλεία. Πλήγματα επίσης δέχεται και ο τομέας της γεωργίας, γιατί χωρίς τα δάση προκαλούνται καταστρεπτικοί χείμαρροι, που διαβρώνουν το έδαφος των αγρών και παρασύρουν τις καλλιέργειες, με αποτέλεσμα να δημιουργούνται μεγάλα οικονομικά προβλήματα. Αλλά και η υγεία του ανθρώπου επιβαρύνεται με την καταστροφή των δασών, καθώς με κάθε δάσος που καίγεται εξαφανίζεται και μια πηγή οξυγόνου. Εκτός από τα παραπάνω, ανυπολόγιστη είναι η οικολογική καταστροφή: εξαφανίζεται η χλωρίδα και η πανίδα, αφού χάνονται σπάνια φυτά και μοναδικά ζώα. Τέλος, χωρίς τα δάση υποβαθμίζεται το περιβάλλον και ο άνθρωπος χάνει το χώρο μέσα στον οποίο έβρισκε γαλήνη και ηρεμία. Μπορούμε επομένως να δικαιολογήσουμε το ενδιαφέρον του κράτους για την προστασία των δασών.

1. **Να κατατάξετε τις υπογραμμισμένες λέξεις του παρακάτω κειμένου στον πίνακα που ακολουθεί:**

Μόλις τελείωσαν τα πατερημά, ο δάσκαλος έκανε νόημα στα παιδιά του. Το καθένα με τη σειρά του θα φιλήσει το χέρι του ιερέα. Ο παπα-Σταμάτης πιτσιλάει τα κεφάλια μ’ ένα μάτσο μουσκεμένο βασιλικό και μουρμουράει ευχές. Όταν, τελευταία, η Ανάστω τον πλησιάζει, δε χρειάζεται να σκύψει. Το στόμα της φτάνει στην άκρη του κρεμασμένου χεριού. Δεν προφταίνει να τ’ αγγίξει με τα χείλη της κι αυτό απότομα σηκώνεται και την περιλούζει με τον ξεθυμασμένο βασιλικό. «Άιντε, καλή πρόοδο», λέει ο παπα-Σταμάτης και μαζεύει τα ιερά του.

|  |  |  |
| --- | --- | --- |
| **Ουσιαστικά** | **Επίθετα-μετοχές** | **Ρήματα** |
|  |  |  |
|  |  |  |
|  |  |  |
|  |  |  |

1. Με τη λέξη «βιβλίο» ως πρώτο συνθετικό να φτιάξετε σύνθετες λέξεις:

-φάγος 🡲 \_\_\_\_\_\_\_\_\_\_\_\_\_\_\_\_\_\_\_\_\_

-πώλης 🡲 \_\_\_\_\_\_\_\_\_\_\_\_\_\_\_\_\_\_\_\_\_

-θήκη 🡲 \_\_\_\_\_\_\_\_\_\_\_\_\_\_\_\_\_\_\_\_

Βιβλίο -δεσία 🡲 \_\_\_\_\_\_\_\_\_\_\_\_\_\_\_\_\_\_\_\_\_

-κρισία 🡲 \_\_\_\_\_\_\_\_\_\_\_\_\_\_\_\_\_\_\_\_\_

-κάπηλος 🡲 \_\_\_\_\_\_\_\_\_\_\_\_\_\_\_\_\_\_\_\_\_

-κριτική 🡲 \_\_\_\_\_\_\_\_\_\_\_\_\_\_\_\_\_\_\_\_\_